b'\n_START_ARTICLE_\nHjelmkasuar\n_START_SECTION_\nBeskrivelse\n_START_PARAGRAPH_\nDen er den tredje st\xc3\xb8rste og den n\xc3\xa6st tungeste fugl i verden efter strudsen og emuen. Voksne hjelmkasuarer bliver omkring 1,3\xe2\x80\x931,7 m h\xc3\xb8je og kan veje op mod 58 kilo. Hunnen blir betydelig st\xc3\xb8rre end hannen, som typisk veier omkring 29\xe2\x80\x9334 kg. De har hjelm p\xc3\xa5 hovedet, en kamlignende hornet udv\xc3\xa6kst p\xc3\xa5 hovedet som de anvender til at sl\xc3\xa5 sig frem gennem t\xc3\xa6t undervegetation. Hjelmkasuaren er sort med et gr\xc3\xb8nbl\xc3\xa5t ansigte, et gr\xc3\xb8nt baghoved og en hals som er violet foran, bl\xc3\xa5 p\xc3\xa5 sidene og lakr\xc3\xb8d p\xc3\xa5 bagsiden.\n_START_SECTION_\nUdbredelse og habitat\n_START_PARAGRAPH_\nArten forekommer p\xc3\xa5 det sydlige Ny-Guinea og Aru\xc3\xb8erne, samt i det nord\xc3\xb8stlige Australien. Den trives i regnskov op mod 500 meter over havet, men findes undtagelsesvis til op mod 1.100 meter over havet. I Australien forekommer den i t\xc3\xa6t regnskov i alle h\xc3\xb8jder.\n_START_SECTION_\nStatus og trusler\n_START_PARAGRAPH_\nFrem til 2017 kategoriseredes hjelmkasuaren som s\xc3\xa5rbar (VU) af den internationale naturfredningsunion IUCN p\xc3\xa5 grund af tab af levesteder. Studier viste imidlertid, at populationen var st\xc3\xb8rre end man tidligere havde troet, hvorfor den nu kategoriseres som Ikke truet (LC).'